
RAPORT DE SPECIALITATE
privind aprobarea depunerii și implementării proiectului  „Înființare Centru integrat de colectare separată prin aport voluntar destinat aglomerării urbane Municipiul Timișoara”  în cadrul Apelului de Proiecte PNRR/2022/C3/S/I.1.C, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I.1.C. – Centre integrate de colectare separată prin aport voluntar destinate aglomerărilor urbane din Planul Național de Redresare și Reziliență

Având în vedere Referatul de aprobare a proiectului de hotărâre  al Primarului Municipiului Timișoara și Proiectul de hotărâre privind aprobarea  depunerii și implementării proiectului „Înființare Centru integrat de colectare separată prin aport voluntar destinat aglomerării urbane Municipiul Timișoara” în cadrul Apelului de Proiecte PNRR/2022/C3/S/I.1.C, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I.1.C. – Centre integrate de colectare separată prin aport voluntar destinate aglomerărilor urbane din Planul Național de Redresare și Reziliență,  

Facem următoarele precizări:
Obiectivul Componentei C3 – Managementul Deșeurilor din cadrul Planului Național de Redresare și Reziliență (PNRR) este accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

În cadrul Investiției I.1.C. – Centre integrate de colectare separată prin aport voluntar destinate aglomerărilor urbane, obiectivul specific este: Dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

Pentru Investiţia I.1.C: Centre integrate de colectare separată prin aport voluntar destinate aglomerărilor urbane, PNRR/2022/C3/S/I.1.C  s-a lansat apelul de proiecte necompetitiv, în baza nominalizărilor din PNRR a aglomerările urbane mari, cu respectarea cerinţelor privind încadrarea proiectului în specificaţiile impuse de Ghidul Solicitantului.

Tipurile de solicitanţi care pot depune cereri de finanţare sunt UAT-urile reprezentative pentru aglomerările urbane mari desemnate prin PNRR, Municipiul Timișoara fiind nominalizat în Ghidul specific alături de alte aglomerări urbane mari din țară.

Conform Ghidului de finanțare:

Pentru realizarea unui centru integrat de colectare separată prin aport voluntar  trebuie să se  respecte obligaţiile prevăzute în PNRR.

Prin PNRR- Componenta 3-Managementul deșeurilor, I.1.c. Centre integrate de colectare separată prin aport voluntar destinate aglomerărilor urbane  se asigură fondurile nerambursabile  pentru următoarele:
 a) Cheltuieli pentru înființarea centrelor de colectare prin aport voluntar:
- lucrări privind pregătirea și amenajarea terenului;
-lucrări pentru asigurarea utilităților necesare obiectivului de investiții, până la limita amplasamentului;
-lucrări privind organizarea de șantier;
- construcții și instalații;
-dotări, utilaje, echipamente tehnologice și funcționale;
-cheltuielile cu proiectarea și consultanța - capitol 3 din conținutul-cadru al devizului general aprobat prin Hotărârea Guvernului nr. 907/2016, cu modificările și completările ulterioare;
- probe tehnologice și teste;
-alte costuri generale necesare implementării proiectului,
b) Cheltuieli privind informarea și publicitatea:
-cheltuieli cu emiterea comunicatelor de presă privind începerea lucrărilor;
-cheltuieli cu panouri publicitare provizorii afișate la locul implementării proiectului;
-cheltuieli cu panouri publicitare/autocolante permanente afișate după finalizarea proiectului;
-cheltuieli ocazionate de campaniile de informare și conștientizare a populației/grupului
țintă.

Municipiul Timișoara intenționează  să depună o cerere de finanțare în cadrul mecanismului de accesare a fondurilor europene aferente PNRR-Componenta 3-Managementul deșeurilor, I.1.c. Centre integrate de colectare separată prin aport voluntar destinate aglomerărilor urbane, pentru realizarea unui centru integrat de colectare separată prin aport voluntar, în vederea respectării prevederilor OUG nr.92/2021 privind regimul deșeurilor.
Valoarea maximă eligibilă a proiectului corespunde unui cost de cel mult 5.580.000 euro/CAV, echivalentul a 27.450.810 lei, fără TVA.Conform Ghidului de finanțare, cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil la data de 31.05.2021.  
Sumele ce vor depăsi valoarea maximă eligibilă, astfel cum acestea vor rezulta din documentațiile tehnico – economice respectiv din contractele de lucrări și/sau furnizare încheiate în cadrul proiectului, vor fi suportate din bugetul local al Municipiului Timișoara. 
Rata de finanţare acordată prin PNRR este de 100% din valoarea cheltuielilor eligibile ale proiectului, fără TVA. 
TVA aferentă cheltuielilor eligible se alocă de la bugetul de stat în condițiile legislației în vigoare. 

În concluzie,
  
PROPUNEM:
· Aprobarea depunerii și implementării proiectului „Înființare Centru integrat de colectare separată prin aport voluntar destinat aglomerării urbane Municipiul Timișoara”  în cadrul Apelului de Proiecte PNRR/2022/C3/S/I.1.C, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / commune, Subinvestiția I.1.C. – Centre integrate de colectare separată prin aport voluntar destinate aglomerărilor urbane din Planul Național de Redresare și Reziliență.
· Aprobarea Notei de fundamentare  a proiectului „Înființare Centru integrat de colectare separată prin aport voluntar destinat aglomerării urbane Municipiul Timișoara”, conform Anexei care face parte integrantă din prezenta hotărâre.
· Aprobarea valorii maxime eligibile a proiectului „Înființare Centru integrat de colectare separată prin aport voluntar destinat aglomerării urbane Municipiul Timișoara”, în cuantum de 5.580.000 euro/CAV, echivalentul a 27.450.810 lei, fără TVA (Cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil la data de 31.05.2021).
· Taxa pe valoare adăugată, în cuantum de 5.215.653,90 lei va fi asigurată de la bugetul de stat în condițiile OUG 124/2021 privind stabilirea cadrului instituţional și financiar de gestionare a fondurilor europene în cadrul Mecanismului de redresare şi rezilienţă.
· Asigurarea cofinanțării proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico – economice/contractul de lucrări.
· Cuantumul lucrărilor va fi prevăzut în bugetul solicitantului pentru perioada de realizare
a investiției, în cazul obținerii finanțării.
· Municipiul Timișoara se angajează să suporte cheltuielile de mentenanță a investiției pe o perioadă de minimum 5 ani de la data efectuării ultimei plăți.
· Nominalizarea Primarului Municipiului Timișoara, în calitate de reprezentant legal, pentru a reprezenta Municipiul Timișoara în relația cu MMAP (Ministerul Mediului, Apelor și Pădurilor) în derularea proiectului.
Având în vedere prevederile legale expuse în prezentul raport, apreciem că proiectul de hotărâre privind aprobarea  depunerii și implementării proiectului „Înființare Centru integrat de colectare separată prin aport voluntar destinat aglomerării urbane Municipiul Timișoara” în cadrul Apelului de Proiecte PNRR/2022/C3/S/I.1.C, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I.1.C. – Centre integrate de colectare separată prin aport voluntar destinate aglomerărilor urbane din Planul Național de Redresare și Reziliență, îndeplinește condițiile pentru a fi supus dezbaterii și aprobării plenului consiliului local. 

